ai4bharat/Pralekha huggingface dataset:
மனித வள மேம்பாட்டு அமைச்சகம்
பள்ளிகளில் டிஜிட்டல் கல்வி மற்றும் குழந்தைகளின் பாதுகாப்புக்கான வழிகாட்டுதல்கள்
நாடாளுமன்றத்தின் மாநிலங்களவையில் கேள்விகளுக்கு இன்று எழுத்துப்பூர்வமாக பதிலளித்த மத்திய கல்வி அமைச்சர் திரு தர்மேந்திர பிரதான் கீழ்காணும் தகவல்களை அளித்தார்.
டிஜிட்டல் கல்விக்கான பிரக்யாதா டிஜிட்டல் உள்கட்டமைப்பை கருத்தில் கொண்டு டிஜிட்டல் கல்வி குறித்த வழிகாட்டுதல்கள் அனைத்து மாநில அரசுகளுக்கும் மத்திய அரசின் கீழ் இயங்கும் பள்ளிகளுக்கும் வழங்கப்பட்டுள்ளன.
இணைய வசதியை சார்ந்துள்ள ஆன்லைன் முறை, டிஜிட்டல் தொழில்நுட்பம் மற்றும் பிற ஆஃப்லைன் செயல்பாடுகளின் கலவையான அணுகுமுறையைப் பயன்படுத்தும் பகுதியளவு ஆன்லைன் பயன்முறை, தொலைக்காட்சி மற்றும் வானொலியை முக்கிய பயிற்றுவிக்கும் ஊடகமாகப் பயன்படுத்தும் ஆஃப்லைன் பயன்முறை உள்ளிட்ட பல்வேறு டிஜிட்டல் கல்வி முறைகள் குறித்த வழிகாட்டுதல்கள் வழங்கப்பட்டுள்ளன.
வழிகாட்டுதல்களை இங்கு காணலாம்: https://www.education.gov.in/sites/upload_files/mhrd/files/pragyata-guidelines_0.pdf
அனைத்து பெண் குழந்தைகள் மற்றும் திருநங்கைகளுக்கு சமமான, தரமான கல்வியை வழங்குவதற்கான நாட்டின் திறனை கட்டமைக்க பாலின உள்ளடக்கல் நிதியை உருவாக்குவதற்கான வழிமுறையை தேசிய கல்வி கொள்கை, 2020 வழங்குகிறது.
அரசு, அரசு உதவி பெறும் மற்றும் தனியார் பள்ளிகளில் படிக்கும் குழந்தைகளின் பாதுகாப்பு விஷயத்தில் பள்ளி நிர்வாகத்தின் பொறுப்புணர்வை உறுதி செய்வதற்காக பள்ளிப் பாதுகாப்பு குறித்த வழிகாட்டுதல்களை பள்ளிக் கல்வி மற்றும் எழுத்தறிவுத் துறை உருவாக்கி, அவற்றை அனைத்து மாநிலங்கள் மற்றும் யூனியன் பிரதேசங்களுக்கு விநியோகித்துள்ளது.
வழிகாட்டுதல்களை https://dsel.education.gov.in/archives-update?title=&field_update_category_target_id=All எனும் முகவரியில் காணலாம்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:https://pib.gov.in/PressReleasePage.aspx?PRID=1776912
(Visitor Counter : 128
பிரதமர் அலுவலகம்
ஆர்.கே.லக்ஷ்மணனின் 100வது பிறந்த நாளைப் பிரதமர் நினைவுகூர்ந்துள்ளார்
கார்ட்டூனிஸ்ட் ஆர்.கே.லக்ஷ்மணனின் 100வது பிறந்த நாளில் அவருக்குப் பிரதமர் திரு. நரேந்திர மோடி புகழாரம் சூட்டியுள்ளார். 2018ல் "டைம்லெஸ் லக்ஷ்மன்" என்ற நூல் வெளியிடப்பட்டபோது அவர் நிகழ்த்திய உரையைத் திரு.மோடி பகிர்ந்துள்ளார்.
"பன்முகத் திறன் வாய்ந்த ஆர்.கே.லக்ஷ்மணன் அவரது 100வது பிறந்தநாளில் நினைவுகூரப்படுகிறார். அவரது கருத்துப்படங்கள்  மூலம் காலத்தின் சமூக அரசியல் எதார்த்தங்களை மிக அழகாக அவர் வெளிப்படுத்தியுள்ளார். 2018ல் "டைம்லெஸ் லக்ஷ்மன்" என்ற நூலை நான் வெளியிட்டபோது நிகழ்த்திய உரையைப் பகிர்ந்துள்ளேன் https://t.co/S0srPeZ4hL" என்று பிரதமர் டுவிட்டர் செய்தியில் குறிப்பிட்டுள்ளார்.
(
நிதி அமைச்சகம்
ஆதாரத்தில் வசூலிக்கப்படும் வரிக்கான புதிய விதிகள் குறித்த சந்தேகங்களுக்கான விளக்கம்
நிதி சட்டம் 2020-இன் மூலமாக அறிமுகப்படுத்தப்பட்ட பொருட்களுக்கான ஆதாரத்தில் வசூலிக்கப்படும் வரிக்கான புதிய விதிகள் குறித்த சந்தேகங்களுக்கான விளக்கத்தை நிதியமைச்சகம் அளித்துள்ளது.
சில ஊடகங்களில் வந்திருந்த செய்திகளில் எழுப்பப்பட்ட சந்தேகங்களை தொடர்ந்து அவற்றை தெளிவுபடுத்துவதற்காக இந்த செய்தி குறிப்பு வெளியிடப்பட்டுள்ளது.
வாடிக்கையாளர் ஒருவர் ஒரு நிதியாண்டில் ரூ 50 லட்சத்துக்கும் மேல் பொருட்களை வாங்கினால், 2020 அக்டோபர் 1-இல் இருந்து 0.1 சதவீதம் வரியை விற்பவர் வசூலிக்க வேண்டும் என்று நிதி சட்டம் 2020 கூறுகிறது.
மேலும், வரி தாக்கல் சுமையை குறைப்பதற்காக, விற்பனையாளரின் விற்றுமுதல் கடந்த வருடத்தில் ரூபாய் 10 கோடிக்கும் அதிகமாக இருந்தால் மட்டுமே அவர் வரியை வசூலிக்க வேண்டும் என்று விதியில் கூறப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1660392
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
தடுப்பூசிக்குப் பிறகு ஏற்படும் உயிரிழப்புகள் அல்லது மருத்துவமனைகளில் அனுமதி ஆகியவை தடுப்பூசியினால் ஏற்பட்டது என்று உடனடியாகக் கருத முடியாது.
தடுப்பு மருந்துக்குப்பின் ஏற்படும் பாதக விளைவுகளின் எண்ணிக்கை அதிகரித்து, தடுப்பூசியை செலுத்திக் கொண்ட பிறகு சில நோயாளிகள் 'பலியாகியிருப்பதாக' ஒரு சில ஊடக செய்திகள் தெரிவிக்கின்றன. ஜனவரி 16 முதல் ஜூன் 7-ஆம் தேதி வரை மொத்தம் 23.5 கோடி தடுப்பூசிகள் செலுத்தப்பட்ட நிலையில், ஊடக செய்திகளின்படி தடுப்பு மருந்துகளை எடுத்துக் கொண்ட பிறகு நேரிட்ட 488 உயிரிழப்புகள், கொவிட் தொற்றுக்குப் பிந்தைய பிரச்சினைகளுடன் இணைக்கப்பட்டுள்ளன.
இதுபோன்ற செய்திகள், முழுமையற்ற மற்றும் விஷயம் பற்றி போதிய புரிதல் இல்லாததன் அடிப்படையில் வெளியிடப்பட்டிருப்பதாக தெளிவுபடுத்தப்படுகிறது. ‘பலியாகியுள்ளனர்’ என்னும் வார்த்தை உயிரிழப்புகளை, அதாவது தடுப்பூசியினால் உயிரிழந்தனர் என்பதைக் குறிப்பதாகும்.
23.5 கோடி டோஸ்கள் வழங்கப்பட்ட நிலையில், நம் நாட்டில் தடுப்பூசிக்குப் பிறகு நேரிட்ட உயிரிழப்புகளின் எண்ணிக்கை 0.0002% மட்டுமே. இது மக்கள்தொகையில் எதிர்பார்க்கப்பட்ட உயிரிழப்பு வீதத்தை விட மிகவும் குறைவு. மக்கள்தொகையில் ஒரு குறிப்பிட்ட விதத்தில் உயிரிழப்புகள் ஏற்படும். மாதிரிப் பதிவு முறையின்படி சராசரியாக 1000 பேரில் ஏற்படும் உயிரிழப்பின் வீதம் 2017-ஆம் ஆண்டில் வருடத்திற்கு 1000 நபர்களில் 6.3 ஆக உள்ளது. 
கொவிட்-19 நோயினால் உயிரிழப்பவர்களின் வீதம் 1%க்கும் அதிகமானது. கொவிட்-19 தடுப்பூசியினால் இதுபோன்ற உயிரிழப்புகளைத் தடுக்க முடியும். எனவே நோயினால் நேரிடும் உயிரிழப்புகளின் அபாயத்தை விட தடுப்பூசியைப் போட்டுக் கொண்ட பிறகு நேரக்கூடும் உயிரிழப்புகளின் அபாயம் மிகவும் குறைவு.
தடுப்பு மருந்துக்குப்பின் ஏற்படும் பாதக விளைவுகள் என்பதன் பொருள்: 'தடுப்பு மருந்தை எடுத்துக்கொண்ட பிறகு அதன் பயன்பாட்டுடன் சம்பந்தம் இல்லாத வகையில் நேரிடக் கூடிய எதிர்பாராத மருத்துவ நிகழ்வு. ஏதேனும் சாதகமற்ற அல்லது திட்டமிடப்படாத சமிக்ஞை, அசாதாரண ஆய்வகக் கண்டுபிடிப்பு, அறிகுறி அல்லது நோயாக இது இருக்கலாம்’.
தடுப்பூசி செலுத்திய பிறகு நோயாளிகளிடையே ஏற்படும் உயிரிழப்புகள், மருத்துவமனையில் அனுமதி, இயலாமை, சிறு மற்றும் பாதக நிகழ்வுகள் அனைத்தையும் முறையகத் தெரிவிக்குமாறு மருத்துவப் பணியாளர்கள், மருத்துவர்கள் மற்றும் தடுப்பூசியைப் பெற்றுக் கொள்பவர்களுக்கு மத்திய, மாநில அரசுகள் தொடர்ந்து அறிவுறுத்தி வருகின்றன.
தடுப்பூசிக்குப் பிறகு ஏற்படும் உயிரிழப்புகள் மருத்துவமனையில் அனுமதிகள் அல்லது இயலாமை போன்ற பிரச்சனைகள் தீவிரமானதாக வகைப்படுத்தப்பட்டுள்ளதுடன், மாவட்ட அளவில் அது குறித்து விசாரிக்கப்பட வேண்டும். இது போன்ற நிகழ்வுகள் தடுப்பூசியால் ஏற்பட்டதா என்பதைக் கண்டறிவதற்கு உயிரிழப்புகளை மதிப்பீடு செய்வது உதவிகரமாக இருப்பதால் மாநில மற்றும் தேசிய அளவில் இந்த மதிப்பீடு மேற்கொள்ளப்படுகிறது. எனவே தடுப்பூசிக்குப் பிறகு ஏற்படும் உயிரிழப்புகள் அல்லது மருத்துவமனைகளில் அனுமதி ஆகியவை தடுப்பூசியினால் ஏற்பட்டது என்று உடனடியாகக் கருத முடியாது. தடுப்பூசிக்காக மாவட்ட, மாநில மற்றும் தேசிய அளவில் நிறுவப்பட்டுள்ள தடுப்பு மருந்துக்குப்பின் ஏற்படும் பாதக விளைவுகள் குழுக்களின் முறையான விசாரணைக்குப் பின்பே அது பற்றி முடிவு செய்ய வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727196
-----
(Visitor Counter : 228
வணிகம் மற்றும் தொழில்துறை அமைச்சகம்
மாநில வணிகச் சீர்திருத்த செயல் திட்டம் 2019 அமல்படுத்தப்பட்டதன் அடிப்படையில் மாநிலத் தரவரிசை வெளியீடு
மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன், மாநில வணிக சீர்திருத்தச் செயல் திட்டம் 2019 அமல்படுத்தப்பட்டதன் அடிப்படையில் மாநிலத் தரவரிசைப் பட்டியலை இன்று வெளியிட்டார்.
மாநில வணிக சீர்திருத்தச் செயல் திட்டத்தின் கீழ் 2019 -இல் ஒட்டுமொத்தமாக சிறப்பாக செயல்பட்ட மாநிலங்களாக ஆந்திரப் பிரதேசம், உத்தரப்பிரதேசம் மற்றும் தெலங்கானா விளங்குகின்றன.
ரயில்வே மற்றும் வர்த்தகம், தொழில்கள் அமைச்சர் திரு பியுஷ் கோயல், வர்த்தகம், தொழில்கள் இணை அமைச்சர் மற்றும் இணை அமைச்சர்  வீட்டு வசதி மற்றும் நகர்ப்புற விவகாரங்கள், திரு ஹர்தீப் சிங் புரி உள்ளிட்டவர்கள் முன்னிலையில் இந்த தரவரிசை பட்டியல் வெளியிடப்பட்டது.
தரவரிசைக்காக மாநில வணிக சீர்திருத்தங்கள் செயல் திட்டத்தை அமல்படுத்துதலில் உயர்ந்த தரங்களைப் பராமரித்ததற்காகவும், மற்றும் தரவரிசைகளின் அளவீடுகளை மேம்படுத்தியற்காகவும், தொழில் மற்றும் உள்நாட்டு வர்த்தக ஊக்குவிப்புத் துறையை நான் வாழ்த்துகிறேன் என்று நிதியமைச்சர் கூறினார்.
இன்று வெளியிடப்பட்ட தரவரிசைப் பட்டியல், மாநிலங்கள் மேற்கொண்ட முயற்சிகளின் பிரதிபலிப்பாகும். மாநிலங்களின் தரவரிசை முறையைக் கொண்ட மிகச் சில நாடுகளில் இந்தியாவும் உள்ளது. இது நாட்டின் தரவரிசையை மேம்படுத்த உதவும் என்று திரு பியுஷ் கோயல் கூறினார்.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651598
(Visitor Counter : 220
எஃகுத்துறை அமைச்சகம்
நாட்டில் உள்ள எஃகு ஆலைகள், மொத்தம் 2,30,262 டன்கள் திரவ மருத்துவ ஆக்ஸிஜன் விநியோகம்: மத்திய எஃகு துறை அமைச்சர் திரு ராம் சந்திர பிரசாத் சிங் தகவல்
நாட்டில் உள்ள எஃகு ஆலைகள், கடந்த ஏப்ரல் 1ஆம் தேதியிலிருந்து, கடந்த ஜூலை 25ம் தேதி வரை மொத்தம் 2,30,262 டன்கள் திரவ மருத்துவ ஆக்ஸிஜன் விநியோகித்தன என்று மத்திய எஃகு துறை அமைச்சர் திரு ராம் சந்திர பிரசாத் சிங் தெரிவித்துள்ளார்.
அவர் மக்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:
கடந்த 2018-19ம் ஆண்டில் நாட்டில் உள்ள அரசு மற்றும் தனியார் துறை எஃகு ஆலைகளின் திரவ ஆக்ஸிஜன் உ.ற்பத்தி திறன் நாள் ஒன்றுக்கு 2492-ஆக இருந்தது. இது 2021-22ம் ஆண்டில் நாள் ஒன்றுக்கு 4102 ஆக அதிகரிக்கப்பட்டது.
நாட்டின் 22 மாநிலங்கள் / யூனியன் பிரதேசங்களில் உள்ள எஃகு ஆலைகள், கடந்த ஏப்ரல் 1ஆம் தேதியிலிருந்து, கடந்த ஜூலை 25ம் தேதி வரை, சாலைகள், ரயில்கள் மற்றும் விமானப்படை விமானங்கள் மூலம் 2,30,262 டன்கள் திரவ மருத்துவ ஆக்ஸிஜன் விநியோகித்தன. எஃகு ஆலைகள் வாரியாக கொடுக்கப்பட்ட ஆக்ஸிஜன் அளவு இணைப்பு-1ல் உள்ளது. மாநில வாரியாக விநியோகிக்கப்பட்ட ஆக்ஸிஜன் அளவு இணைப்பு 2-ல் கொடுக்கப்பட்டுள்ளது.திரவ மருத்துவ ஆக்ஸிஜன் உற்பத்தி அதிகரிக்கப்பட்டதால், திரவ நைட்ரஜன் மற்றும் திரவ ஆர்கான் உற்பத்தி குறைந்தது.திரவ மருத்துவ ஆக்ஸிஜன் உற்பத்திக்காக, எஃகு ஆலைகளில் ஆக்ஸிஜன் வாயு பயன்பாடு குறைக்கப்பட்டதால், கடந்த ஏப்ரல் முதல் ஜூன் மாதத்தில் எஃகு உற்பத்தி சுமார் 5 லட்சம் டன்கள் குறைந்தன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741480
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட்-19 தொற்றுக்கு எதிரான போராட்டத்தில் சண்டிகர் நகரில் கழிவுகளைச் சேகரிக்கும் வாகன ஓட்டுநர்களுக்கு ஜிபிஎஸ்சுடன் கூடிய கடிகாரம், வாகனங்களின் நடமாட்டத்தைக் கண்டறியும் வசதிகள்
சண்டிகரில் முதல் கொரோனா பாதிப்பு கண்டுபிடிக்கப்பட்ட உடனேயே, நகரில் பாதிக்கப்பட்டவர்களுடன் தொடர்பு கொண்ட அனைவரையும் கண்டுபிடித்து தனிமைப்படுத்தும் நடவடிக்கைகள் தொடங்கப்பட்டது. தனிமைப்படுத்தப்பட்ட நபர்கள் சிவிடி செயலி மூலம் கையாளப்பட்டு வருகின்றனர். தனிமைப்படுத்தப்பட்ட குடும்பங்களுக்கு அத்தியாவசியப் பொருட்களை அளிப்பதற்கு சிறப்பு ஏற்பாடுகள் செய்யப்பட்டுள்ளன.
தனிமைப்படுத்தப்பட்ட வீடுகளில் இருந்து, குப்பைக் கழிவுகளைச் சேகரித்து எடுத்துச் செல்வதற்காக, 15 வாகனங்களும், பிபிஇ கவச உபகரணங்களுடன் ஓட்டுநர்கள் மற்றும் உதவியாளர்களும் நியமிக்கப்பட்டனர். தனிமைப்படுத்தப்பட்ட வீடுகள் நான்கு மண்டலங்களாகப் பிரிக்கப்பட்டு, தலா ஒரு மேற்பார்வையாளர் வீதம் கண்காணிக்கப்படுகின்றன.
கழிவு சேகரிப்பு வாகனங்களின் ஓட்டுநர்கள் அனைவரும் மின்னணு- மனிதவள பின்தொடர் திட்டத்தின் கீழ் ஜிபிஎஸ்சுடன் கூடிய ஸ்மார்ட் கடிகாரங்களை அணிந்துள்ளனர். இந்த ஸ்மார்ட் கடிகாரங்கள் மூலம் அனைத்து வாகனங்களின் போக்குவரத்து நடமாட்டம் கண்டறியப்படுகிறது. இந்தக் கண்காணிப்பின் முக்கிய நோக்கம் தனிமைப்படுத்தப்பட்ட எந்த வீடும் விடுப்பட்டு விடக்கூடாது என்பதாகும்.
அத்தியாவசியப் பொருட்களைக் கொண்டு செல்லும் வாகனங்களைப் பின்தொடர்வதற்கான கைபேசி செயலியை சண்டிகர் மாநகராட்சி பயன்படுத்தி வருகிறது. ஆதாரங்களைப் பயன்படுத்துவதையும், பொருட்களை கிராமங்கள் மற்றும் அந்தந்த பகுதிகளுக்கு சிறந்த முறையில் அளிப்பதையும் கண்காணிக்க இது பயன்படுகிறது. முன்னதாக, வாகனங்கள் அதிகாரிகளால் கண்காணிக்கப்பட்டன.
பல்வேறு பகுதிகளுக்கு அத்தியாவசியப் பொருட்களை விநியோகிக்க ஓட்டுநர்களுடன் கூடிய வாகனங்களை சண்டிகர் மாநகராட்சி பயன்படுத்தி வருகிறது.
(Visitor Counter : 181
பிரதமர் அலுவலகம்
மகாத்மா காந்தி தலைமையின் கீழ் வெள்ளையனே வெளியேறு இயக்கத்தில் பங்கு கொண்ட அனைவரையும் நினைவுகூர்ந்தார் பிரதமர்
மகாத்மா காந்தி தலைமையின் கீழ் வெள்ளையனே வெளியேறு இயக்கத்தில் பங்கு கொண்டு, நமது சுதந்திரப் போராட்டத்திற்கு வலிமை சேர்த்த அனைவரையும் பிரதமர் திரு நரேந்திர மோடி நினைவு கூர்ந்துள்ளார்.
அவர் வெளியிட்டுள்ள தொடர்ச்சியான ட்விட்டர் பதிவுகளில் தெரிவித்திருப்பதாவது:
“மகாத்மா காந்தி தலைமையின் கீழ் வெள்ளையனே வெளியேறு இயக்கத்தில் பங்கு கொண்டு, நமது சுதந்திரப் போராட்டத்திற்கு வலிமை சேர்த்த அனைவரையும் நினைவுகூர்கிறேன்.”
“பம்பாயில் வெள்ளையனே வெளியேறு இயக்கத்தின் துவக்கத்தில் பங்கேற்ற மகாத்மா காந்தியின் புகைப்படத்தை இங்கே பகிர்கிறேன். ”
“ஆகஸ்ட் 9, நம் நாட்டு புரட்சி, பற்றி எரியும் சின்னமாக மாறியுள்ளது என்று லோக்நாயக் ஜே.பி. தெரிவித்தார்.
மகாத்மா காந்தியால் எழுச்சிபெற்று, ஜே.பி., டாக்டர் லோஹியா உள்ளிட்ட தலைசிறந்த தலைவர்களும் சமூகத்தின் அனைத்து பிரிவுகளைச் சேர்ந்த மக்களும் வெள்ளையனே வெளியேறு இயக்கத்தில் பெருமளவில் பங்கேற்றனர்.”
விண்வெளித்துறை
விண்வெளித் துறையை கடந்த காலத்தின் தடைகளில் இருந்து மீட்க துணிச்சலான முடிவை எடுத்த பிரதமர் திரு. நரேந்திர மோடியின் உந்துதலைத் தொடர்ந்து, இந்தியாவின் விண்வெளி ஆராய்ச்சியில் மிகப்பெரிய முன்னேற்றத்தை உலகம் இன்று அங்கீகரித்துள்ளது- டாக்டர் ஜிதேந்திர சிங்
மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், விண்வெளித் துறையில் இந்தியாவின் மிகப்பெரிய முன்னேற்றத்தை இன்று உலகம் அங்கீகரித்துள்ளது என்று கூறியுள்ளார்.
"பிரதமர் மோடி கடந்த கால தடைகளை உடைத்துள்ளார், சில நேரங்களில் இது ஏன் முன்பே நடந்திருக்க முடியாது என்று நான் ஆச்சரியப்படுகிறேன். அதேசமயம், நிதியை அதிகரித்து, தனியார் துறையையும், தொழில்துறையையும் உற்சாகப்படுத்தியுள்ளார். வெறும் 3-4 ஆண்டுகளில் 150-க்கும் மேற்பட்ட ஸ்டார்ட்அப்கள் நம்மிடம் உள்ளன, "என்று அவர் ஒரு செய்தி சேனலுக்கு அளித்த பேட்டியில் கூறியுள்ளார்.
இஸ்ரோ 380 க்கும் மேற்பட்ட வெளிநாட்டு செயற்கைக்கோள்களை விண்ணில் செலுத்தியுள்ளது, அமெரிக்க செயற்கைக்கோள்களை ஏவுவதன் மூலம் 250 மில்லியன் யூரோக்களுக்கும் அதிகமாகவும், 170 மில்லியன் அமெரிக்க டாலருக்கும் அதிகமாகவும் சம்பாதித்துள்ளது என்று டாக்டர் ஜிதேந்திர சிங் கூறினார்.
"ஒட்டுமொத்தமாக, இந்தியாவின் விண்வெளிப் பொருளாதாரம் இன்று சுமார் 8 பில்லியன் டாலராக உள்ளது, அதாவது உலகளாவிய  2% ஆகும், ஆனால் முழு உலகமும் அதிகரித்த வேகத்தை அங்கீகரிக்கிறது, அதனால்தான் பழமைவாத கணிப்புகள் 2040-க்குள் 40 பில்லியன் டாலராக இருக்கும் என்று கணித்தன. ஆனால் நேற்று, சுமார் 2-3 நாட்களுக்கு முன்பு, ஏ.டி.எல்  அறிக்கை, 2040-க்குள் 100 பில்லியன் டாலர் திறனைக் கொண்டிருக்கக்கூடும் என்று குறிப்பிடுகிறது. இது ஒரு பிரம்மாண்டமான உயர்வாக இருக்கும். உலகம் இப்போது அதைத்தான் எதிர்பார்க்கிறது, ஏனென்றால் நாம் மிக வேகமாக நகரத் தொடங்கியுள்ளோம், "என்று அவர் கூறினார்.
செப்டம்பர் 2 ஆம் தேதி முதல் சூரியப் பயணம்  "ஆதித்யா-எல் 1" தொடங்கப்பட்டதைத் தொடர்ந்து அக்டோபர் முதல் அல்லது இரண்டாவது வாரத்தில் லட்சிய ககன்யான் அதன் முதல் சோதனை ஓட்டத்தைக் கொண்டிருக்கும் என்று டாக்டர் ஜிதேந்திர சிங் கூறினார். இரண்டாவது சோதனையில், அநேகமாக அடுத்த ஆண்டு தொடக்கத்தில், "வியோமித்ரா" என்ற பெண் ரோபோ ககன்யானில் முதல் மனித பயணத்திற்கு முன்பு இருக்கும், ககன்யான் பயணத்தில் மூன்று விண்வெளி வீரர்கள் வரை இருக்கலாம் என்று அவர் கூறினார்.
விண்வெளி ஆராய்ச்சியில் இந்தியா வேறு எந்த நாட்டுடனும் போட்டியிடவில்லை என்பதை மறுத்த டாக்டர் ஜிதேந்திர சிங், இந்தியாவின் விண்வெளி ஆராய்ச்சி மற்றும் அணுசக்தி திட்டங்கள், நிறுவனர்களால் திட்டமிடப்பட்டபடி, முற்றிலும் அமைதியானவை என்றும், இஸ்ரோ முன்னணி விண்வெளி நிறுவனங்களுடன் ஒத்துழைத்து வருவதாகவும், தனியார் வெளிநாட்டு நிறுவனங்கள் மற்றும் கல்வி நிறுவனங்களின் பல செயற்கைக்கோள்களை சுற்றுப்பாதையில் வைத்துள்ளதாகவும் மீண்டும் வலியுறுத்தினார்.
ரயில்வே, நெடுஞ்சாலைகள், விவசாயம், நீர் வரைபடம், ஸ்மார்ட் நகரங்கள், டெலிமெடிசின் மற்றும் ரோபோடிக் அறுவை சிகிச்சை போன்ற பல்வேறு துறைகளில் விண்வெளித் தொழில்நுட்பத்தின் பயன்பாடுகளைப் பற்றி டாக்டர் ஜிதேந்திர சிங் குறிப்பிடுகையில், விண்வெளித் தொழில்நுட்பம் இந்தியாவில் கிட்டத்தட்ட ஒவ்வொரு வீட்டையும் தொட்டுள்ளது என்றார்.
------
ANU/AD/PKV/KPG
(Visitor Counter : 73
அறிவியல் மற்றும் தொழில்நுட்பத்துறை
இந்தியாவில் பெருந்தொற்று தயார் நிலை புத்தாக்கக் கூட்டணி ஆய்வு மையம் : உலகின் ஏழு ஆய்வு மையங்களில் ஒன்று
உலகின் ஏழு ஆய்வு மையங்களில் ஒன்றான, பெருந்தொற்று தயார் நிலை புத்தாக்க கூட்டணி  ஆய்வு மையத்தை, பரிதாபாத்தில் உள்ள இடப் பெயர்வு சுகாதார அறிவியல் தொழில்நுட்ப மையத்தில் , மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலி காட்சிமூலம் இன்று தொடங்கி வைத்தார்.
திஸ்தி, உயிரி தொழில்நுட்ப துறையின் கீழ், இந்தியாவில் செயல்படும் ஒரே மையமாகும். இது தேசிய அங்கீகார வாரியத்தின் அங்கீகாரத்தைப் பெற்றுள்ளது.
இந்த நிகழ்ச்சியில் பேசிய டாக்டர் ஹர்ஷ் வர்தன், கொவிட்டுக்கு எதிரான போராட்டத்தில் கடந்த 10 மாதங்களாக அயராது பாடு பட்ட உயிரி தொழில்நுட்ப துறையினரைப் பாராட்டினார். செபி ஆய்வு மையம், திஸ்தி ஆய்வு மையத்தின் திறனுக்கு மேலும் வலு சேர்க்கும் என்றார். ‘‘தடுப்பூசி தயாரிப்பதற்கான சேவைகளின் தரத்தை மேம்படுத்துவதற்கும், உலகளாவிய அளவில் அதை ஏற்றுக்கொள்வதற்கும், திஸ்தியின் திறனுக்கு செபி ஆய்வகம் கூடுதலாக வலு சேர்க்கும்’’ என அவர் கூறினார்.
கடந்தாண்டில் உலகம் தரம் வாய்ந்த கொவிட் சாதனங்களை இறக்குமதி செய்யும் நிலையில் இருந்து, ஏற்றுமதி செய்யும் அளவுக்கு இந்திய விஞ்ஞானிகள் நம் நாட்டை மாற்றியதை அமைச்சர் நினைவு கூர்ந்தார். கொவிட்டுக்கு எதிரான போராட்டத்தில், விஞ்ஞானிகள், கொரோனா முன்களப் பணியாளர்கள் ஆகியோர் தீவிரமாக செயல்பட்டதையும் அவர் நினைவு கூர்ந்தார். கொவிட் -19 தடுப்பூசித் தயரிப்பில் நாடு இன்று முன்னணியில் உள்ளதையும், 30 தடுப்பூசிகளில் இரண்டுக்கு மருந்து கட்டுப்பாடு ஆணையம் ஏற்கனவே ஒப்புதல் அளித்துவிட்டதாகவும், மற்ற தடுப்பூசிகள் இறுதி கட்ட ஆய்வுப் பணியில் உள்ளதாகவும் அவர் கூறினார்.
`கொவிட்-19க்கு அறிவியல் தொழில்நுட்பத் தீர்வுகள்’ என்ற இ-புத்தகத்தையும் டாக்டர் ஹர்ஷ் வர்தன் வெளியிட்டார். தொற்றை குறைப்பதில் உயிரி தெழில்நுட்ப துறை மேற்கொண்ட நடவடிக்கைகளை இந்தப் புத்தகம் எடுத்து கூறுகிறது.
https://pib.gov.in/PressReleasePage.aspx?PRID=1686281
உள்துறை அமைச்சகம்
தேர்ந்தெடுக்கப்பட்ட குடியரசுத் தலைவரின் பதவியேற்பு விழா
புதிதாகத் தேர்ந்தெடுக்கப்பட்டுள்ள குடியரசுத் தலைவரின் பதவியேற்பு விழா தில்லி நாடாளுமன்ற மைய அரங்கில் ஜூலை 25, 2022 அன்று காலை 10.15 மணிக்கு நடைபெறும்.
மாநிலங்களவைத் தலைவர், பிரதமர், உச்சநீதிமன்ற தலைமை நீதிபதி, மக்களவை சபாநாயகர், அமைச்சர்கள், ஆளுநர்கள், முதலமைச்சர்கள், தூதரக தலைவர்கள், நாடாளுமன்ற உறுப்பினர்கள், ராணுவ உயர் அதிகாரிகள் உள்ளிட்டோர் விழாவில் கலந்து கொள்வார்கள்.
குடியரசுத் தலைவரும், குடியரசுத் தலைவராகத் தேர்வு செய்யப்பட்டிருப்பவரும் அணிவகுப்பு மரியாதையுடன் மைய அரங்கிற்கு வருவார்கள். உச்சநீதிமன்ற தலைமை நீதிபதியின் முன்னிலையில் தேர்ந்தெடுக்கப்பட்டுள்ள குடியரசுத் தலைவர் பதவி ஏற்றுக்கொண்ட பிறகு, 21 குண்டு முழக்கங்களுடன் வணக்கம் செலுத்தப்படும். அதன்பிறகு குடியரசுத் தலைவர் உரை நிகழ்த்துவார். மைய அரங்கில் நடைபெறும் விழாவின் நிறைவாக, குடியரசுத் தலைவர் மாளிகையில் அவருக்கு முப்படைகளின் அணிவகுப்பு மரியாதை வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1844263
எஃகுத்துறை அமைச்சகம்
எஃகு தயாரிப்பு பற்றிய எஃகு அமைச்சகத்தின் முன்முயற்சி-இந்தியாவில் தயாரிப்போம்
தேசிய எஃகு கொள்கை 2017 மற்றும் உள்நாட்டிலேயே தயாரிக்கப்படும் இரும்பு மற்றும் எஃகு பொருட்கள் கொள்கை 2017 ஆகியவற்றின் காரணமாக, எஃகு பொருட்களின் உற்பத்தியும், பயன்பாடும் பெருமளவில் வளர்ச்சி கண்டுள்ளன. உள்கட்டமைப்பு வளர்ச்சியில் இந்திய அரசின் உறுதிப்பாடும், முன்முயற்சியும் இந்தியாவில் தயாரிப்போம் மற்றும் பொலிவுறு நகரங்கள் ஆகிய திட்டங்கள் எஃகு பயன்பாட்டில் குறிப்பிடத்தக்க வளர்ச்சி, ஏற்படக் காரணமாக அமைந்துள்ளன. 50 சதவீதத்திற்கும் அதிகமான உற்பத்தி நாடெங்கும் உள்ள இரண்டாம் நிலை எஃகு தயாரிப்பாளர்களாலேயே சாத்தியமாகிறது. சிறிய அளவிலான இந்த உற்பத்தியாளர்களால் நடத்தப்படும் ஆலைகளில்தான் நேரடியாகவோ அல்லது மறைமுகமாகவோ பலருக்கு வேலைவாய்ப்புகள் கிடைக்கின்றன.
ரயில்வே துறை, சாலைப் போக்குவரத்து, ஊரக வளர்ச்சி, சுற்றுச் சூழல், வனத்துறை, நிலக்கரி மற்றும் நுகர்வோர் நல அமைச்சகங்களோடு இணைந்து எஃகு அமைச்சகம், எஃகு பயன்பாட்டினை அதிகரித்திருப்பதோடு, எஃகு திட்டங்களை துரிதப்படுத்துவதிலும் கவனம் செலுத்தியுள்ளது.
அரசின் முக்கிய திட்டங்களான 100 பொலிவுறு நகரங்கள் திட்டம், அனைவருக்கும் வீட்டு வசதித் திட்டம், புத்தாக்கம் மற்றும் நகர உருமாற்றத்திற்கான அடல் திட்டம், அதிவேக புல்லட் ரயில்கள் மற்றும் மெட்ரோ ரயில்கள் என்று இவை யாவும் நாட்டில் எஃகு பொருட்களின் தேவையை அதிகரிப்பதில் பெரும்பங்காற்றியுள்ளன என்று மத்திய எஃகுத் துறை அமைச்சர் திரு. பீரேந்தர் சிங் கூறியுள்ளார்.
நிதி அமைச்சகம்
அவசரகாலக் கடன் உத்தரவாதத் திட்டத்தின் கீழ் ரூ.1லட்சம் கோடிக்கு மேல் கடன் வழங்க அனுமதி
தமிழ்நாட்டில் மட்டும் ரூ.5,567.57 கோடிக்கு அனுமதியளிக்கப்பட்டு, இதுவரை ரூ.3235.41 கோடி பட்டுவாடா செய்யப்பட்டுள்ளது.
அரசு உத்தரவாதத்துடன் கூடிய 100 சதவீதம் அவசரகாலக் கடன் உத்தரவாதத் திட்டத்தின் கீழ், பொதுத்துறை மற்றும் தனியார் வங்கிகள், ஜுன் 26, 2020 அன்றைய நிலவரப்படி, நாடு முழுவதும் சுமார் ரூ.1லட்சம் கோடிக்கு மேற்பட்டத் தொகையைக் கடனாக வழங்க அனுமதி அளிக்கப்பட்டு, ரூ.45,000 கோடி ஏற்கனவே பட்டுவாடா செய்யப்பட்டு விட்டது. இதன் மூலம், 30 லட்சத்திற்கும் மேற்பட்ட குறு, சிறு, நடுத்தரத் தொழில் நிறுவனங்களும், இதர தொழில் நிறுவனங்களும், ஊரடங்கிற்குப் பிறகு, மீண்டும் தங்களது தொழிலைத் தொடங்க வழிவகை ஏற்பட்டுள்ளது.
தமிழ்நாட்டில் மட்டும் கடனுதவி கோரி விண்ணப்பித்த 2,57,970 கணக்குதாரர்களில் 1,03,395பேருக்கு, ரூ.5,567.57 கோடி கடன் வழங்க அனுமதி அளிக்கப்பட்டு, 26, ஜுன் 2020 வரை ரூ.3,235.41 கோடி பட்டுவாடா செய்யப்பட்டுள்ளது. .
அவசரகாலக் கடன் உத்தரவாதத் திட்டத்தின் கீழ், பொதுத்துறை வங்கிகளால் மாநில வாரியாக அனுமதியளிக்கப்பட்ட கடன்தொகை விவரம் வருமாறு :
வங்கி / பிரிவு வாரியான தினசரி விவரம் 
பொதுத்துறை வங்கிகள் ரூ.57,525.47 கோடியும், தனியார் வங்கிகள் ரூ.44,335.52 கோடியும், அவசர காலக்கடன் உத்தரவாதத் திட்டத்தின் கீழ் கடனுதவி வழங்க அனுமதியளித்துள்ளன. இத்திட்டத்தின் கீழ், பாரதஸ்டேட் வங்கி, பாங்க் ஆப் பரோடா, பஞ்சாப் நேஷனல் வங்கி, கனரா வங்கி மற்றும் எச்.டி.எப்.சி. ஆகிய வங்கிகள், அதிக கடனுதவியை வழங்கியுள்ளன. 12 பொதுத்துறை வங்கிகள் அனுமதி அளித்துள்ள மற்றும் பட்டுவாடா செய்யப்பட்ட கடன் தொகை விவரம் வருமாறு :
சுயசார்பு தொகுப்புத் திட்டத்தின் ஒரு பகுதியாக, குறு, சிறு மற்றும் நடுத்தரத்தொழில் நிறுவனங்கள் மற்றும் சிறு தொழில்களுக்கு, ரூ.3லட்சம் கோடி கூடுதல் கடனுதவி வழங்கப்படும் என அரசு அறிவித்திருந்தது. அது போன்ற நிறுவனங்கள், அவர்கள் ஏற்கனவே பெற்றுள்ள கடன் தொகையில் 20% வரை, நிர்ணயிக்கப்பட்ட வட்டிவீதத்தில் கூடுதல் கடன் பெறத் தகுதியுடையவர்கள் ஆவர்.
(
வணிகம் மற்றும் தொழில்துறை அமைச்சகம்
1.9.2020 முதல் 31.12.2020 வரை செய்யப்படும் ஏற்றுமதிகளுக்காக MEIS-இன் கீழ் ஏற்றுமதியாளர்களுக்கு கிடைக்கும் பலன்களுக்கான உச்சவரம்பு
இந்தியாவில் இருந்து பொருள்களை ஏற்றுமதி செய்யும் திட்டத்தின்  கீழ் கிடைக்கும் மொத்த வெகுமதிகளுக்கு வரையறை நிர்ணயிக்கப்பட்டுள்ளது.
1.9.2020 முதல் 31.12.2020 வரை செய்யப்படும் ஏற்றுமதிகளுக்காக இறக்குமதி ஏற்றுமதி குறியீடு  வைத்திருக்கும் ஒருவருக்கு இந்தத் திட்டத்தின் கீழ் வழங்கப்படும் மொத்த வெகுமதி, ஒரு இறக்குமதி ஏற்றுமதி குறியீட்டுக்கு ரூ 2 கோடியை தாண்டக்கூடாது என்று வெளிநாட்டு வர்த்தக தலைமை இயக்குநரகம் நேற்று மாலை வெளியிட்ட அறிவிக்கை ஒன்று கூறுகிறது.
மேலும், இறக்குமதி ஏற்றுமதி குறியீடு வைத்திருக்கும் ஒருவர் 1.9.2020-க்கு முன் ஒரு வருட காலத்துக்கு எந்த ஏற்றுமதியும் செய்யாமல் இருந்தாலோ அல்லது 1 செப்டம்பர் அன்று அல்லது அதற்கு பிறகு புதியஇறக்குமதி ஏற்றுமதி குறியீடு பெற்றிருந்தாலோ, அவர் MEIS-இன் கீழ் எந்த பலனையும் கோர தகுதியுடையவர் ஆக மாட்டார். அது மட்டுமில்லாமல், 1.1.2021 அன்று முதல் MEIS திட்டம் திரும்பப் பெற்றுக்கொள்ளப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleasePage.aspx?PRID=1650568
நிலக்கரி அமைச்சகம்
11 நிலக்கரி சுரங்கங்களின் 2 ஆம் முயற்சி ஏல நடவடிக்கை தொடக்கம்
11 நிலக்கரி சுரங்கங்களின் 2 ஆம் முயற்சி ஏல நடவடிக்கையை, நிலக்கரித்துறை அமைச்சகத்தின் நியமன ஆணையம் இன்று தொடங்கியது.
வருவாய் பங்கு சதவீத அடிப்படையில், இந்த ஏலம் ஆன்லைன் மூலம் வெளிப்படையான முறையில் இரண்டு கட்ட நடவடிக்கையாக நடைபெறும்.
இதற்கான ஒப்பந்த அறிக்கை விற்பனை 2021 செப்டம்பர் 27ம் தேதி தொடங்கும். சுரங்கங்களின் விவரங்கள், ஏல நடைமுறைகள், காலக்கெடு போன்ற விவரங்களை எம்எஸ்டிசி நிறுவனத்தின் மின்னணு வர்த்தக ஏல இணையளத்தில்  பெறலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758503
பிரதமர் அலுவலகம்
லச்சித் திவஸ் அன்று நாட்டு மக்களுக்கு பிரதமர் வாழ்த்து
லச்சித் திவஸ் அன்று நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் கூறியதாவது:
“லச்சித் திவஸ் வாழ்த்துகள். தலைசிறந்த லச்சித் போர்புகானின் 400-ஆவது பிறந்தநாள் என்பதால், இந்த வருட லச்சித் திவஸ் சிறப்பு மிக்கதாக அமைந்துள்ளது. ஈடு இணையற்ற வீரத்தின் உதாரணமாக அவர் விளங்கினார். மக்களின் நலனிற்கு உயரிய முன்னுரிமை அளித்த, தொலைநோக்குப் பார்வை கொண்ட தலைவர், அவர்.”